MaFiHE Teaház, **október 16. (csütörtök), 18 óra**, **SZTE Fizikai Intézet Bay Zoltán tanterme** (Tisza L. krt 84-86):

*Prof. Dr. Peták Ferenc
(intézetvezető, SZTE ÁOK/TTIK Orvosi Fizikai és Orvosi Informatikai Intézet):*

**Az AI potenciálja az élettudományokban: társadalmi és etikai kihívások**

Az előadás bemutatja a mesterséges intelligencia (AI) egyre növekvő szerepét az orvostudományban és az egészségügyben. Az AI képes feldolgozni a modern orvoslásban keletkező

hatalmas mennyiségű adatot, legyen szó képalkotásról, genomikáról vagy klinikai dokumentációról, és támogatja a diagnosztikai, terápiás és döntéshozatali folyamatokat. Az előadás

áttekinti a mesterséges intelligencia alapfogalmait, működését és főbb vonatkozásait, valamint közérthető módon vázolja az AI gyakorlati alkalmazásait az onkológia, kardiológia,

intenzív terápia és orvosi robotika területén. Külön hangsúlyt kapnak az etikai és társadalmi dilemmák, például a felelősség, átláthatóság és adatvédelem kérdései, valamint az EU AI Act

által meghatározott szabályozási keretek.

Az SZTE Orvosi Fizikai és Orvosi Informatikai Intézet aktuális projektjei jól szemléltetik az AI oktatási, diagnosztikai és kutatási integrációját,

kiemelve a technológia jövőformáló szerepét az orvostudományban.